R E P U B L I K A H R V A T S K A

ŽUPANIJA KARLOVAČKA

OSNOVNA ŠKOLA «IVAN GORAN KOVAČIĆ» DUGA RESA

Bana Josipa Jelačića 8

Duga Resa

Tel: 047/841-114, 844-011

Fax: 047/811-120

e-mail: ured@os-igkovacic-dugaresa.skole.hr

OIB : 94085042455

MB : 3065774

Klasa: 740-06/21-01/5

Ur.broj: 2133-30-02-21-2

Duga Resa, 27. 4. 2021.

**JAVNI POZIV za prodaju službenog kombi vozila u vlasništvu OŠ „Ivan Goran Kovačić“ Duga Resa**

Na temelju Odluke o prodaji službenog kombi vozila u vlasništvu OŠ „Ivan Goran Kovačić“ Duga Resa, Klasa: 740-06/21-01/5, Ur.broj: 2133-30-02-21-1 od 26. 4. 2021. godine objavljuje se

**JAVNI POZIV**za prodaju rabljenog službenog kombi vozila u vlasništvu OŠ „Ivan Goran Kovačić“ Duga Resa.

1. Predmet prodaje – kombi vozilo

Podaci o vozilu:

Vrsta vozila: M1

Marka : RENAULT

Tip: TRAFIC

Model vozila: 1.9 DCI

Godina proizvodnje: 2002.

Stanje km do 27. 4. 2021.: 126424 km

Boja vozila: CRVENA

Broj šasije:VF1JLABA53V166946

Vrsta motora: DIESEL

Snaga motora u kW: 60

Radna zapremina motora u cm3: 1870

Početna cijena utvrđuje se u iznosu od 20.400,32 kn sa PDV-om

Prometna dozvola vrijedi do 25. 1. 2022.

2. Procijenjena vrijednost

Procijenjena vrijednost službenog vozila iz točke 1. ovog Poziva je 20.400,32 kn sa PDV-om, a temelji se na nalazu i mišljenu Stalnog sudskog vještaka za prometna tehnička vještačenja i procjenu motornih vozila.

3. Način dostave cijene ponude

Ponuditelji su za navedeno službeno kombi vozilo koje je predmet prodaje iz točke 1. ovog Poziva dužni dati ponudu s izraženom cijenom sukladno Ponudbenom listu– Prilog br.1

Podnošenje ponude ima značaj prihvaćanja svih uvjeta iz ovog Poziva i ukupne ponudbene dokumentacije kao i svih posljedica koje iz toga proizlaze.

4. Sudjelovanje i dokazi ponuditelja

Ponuditelji mogu biti fizičke i pravne osobe.

Ponuda za kupnju službenog kombi vozila u vlasništvu OŠ „Ivan Goran Kovačić“ Duga Resa obavezno mora sadržavati:

* Popunjen obrazac Ponudbenog lista – (Prilog br. 1)
* Presliku osobne iskaznice, ukoliko je ponuditelj fizička osoba
* Izvadak iz upisa u sudski, obrtni ili drugi pripadajući registar ako je ponuditelj pravna osoba.

5. Rok za dostavu ponuda

Rok za dostavu pisanih ponuda je 8 dana od dana objave zaključno sa 5. 5. 2021. godine do 12.00 sati.

6. Način dostave ponude

Ponuda se predaje osobno u tajništvu škole ili šalje redovnom poštom u zatvorenoj omotnici na adresu:

 OŠ „Ivan Goran Kovačić“ Duga Resa

 Povjerenstvo za provedbu javnog poziva

 Bana Josipa Jelačića 8

 47250 Duga Resa

 s naznakom

„Javni poziv za prodaju službenog kombi vozila OŠ „Ivan Goran Kovačić“ Duga Resa –

 NE OTVARAJ!”.

Adresa ponuditelja se ispisuje na poleđini omotnice.

7. Zakašnjele ponude

Zakašnjele ponude neće se uzimati u obzir i neotvorene će se vratiti ponuditelju.

Nepotpune i nepravilne ponude tj. ponude koje ne sadrže traženu popratnu dokumentaciju ili je ista nepravilna neće se uzimati u razmatranje.

8. Jamstvo

Ponuditelji su obavezni prodavatelju s ponudom  dostaviti i jamstvo za ozbiljnost ponude u obliku dokaza o uplati pologa na račun prodavatelja na iznos cca 10 % od početne cijene što je zaokruženo na iznos od 2.000,00 kn.

8.1 Uplata novčanog pologa

Ukoliko ponuditelj uplaćuje novčani polog (jamstvo) na račun OŠ „Ivan Goran Kovačić“ Duga Resa isto uplaćuje sa slijedećim podacima:

IBAN: HR5625000091101318040

model: : HR00

poziv na broj: OIB uplatitelja

svrha uplate: jamstvo za ozbiljnost ponude – Poziv za prodaju vozila od 27. 4. 2021. godine

   8.2 Naplata jamstva

Jamstvo za ozbiljnost ponude bit će vraćeno ponuditelju po završetku pregleda i ocjene ponuda.

Jamstvo za ozbiljnost ponude prodavatelj neće vratiti u slučaju:

* ako ponuditelj opozove ili izmijeni svoju ponudu poslije roka za dostavu ponuda, a tijekom roka  valjanosti (opcije) ponude,
* dostavljanja neistinitih podataka u smislu članka 4. Poziva,
* da odabrani ponuditelj odbije zaključiti kupoprodajni Ugovor pod uvjetima iz ovog Poziva,
* ako odabrani ponuditelj u ugovorenom roku ne uplati ugovornu cijenu na račun OŠ „Ivan Goran Kovačić“ Duga Resa,
* ako odabrani ponuditelj u ugovorenom roku ne preuzme vozilo koje je predmet prodaje temeljem ovog Poziva.

9. Kriterij za odabir

Kriterij za odabir najpovoljnije ponude bit će najviša cijena. Najpovoljnijom ponudom će se smatrati ponuda s najvišom cijenom za vozilo koje se nudi na prodaju.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom smatrat će se ona ponuda koja je prije zaprimljena.

10. Pravila dostave dokumenata u ponudi

Sve dokaze navedene pod točkom 4. ovog Poziva ponuditelji mogu dostaviti u izvorniku, ovjerenoj odnosno neovjerenoj preslici.

U slučaju postojanja sumnje u istinitost podataka navedenih u dokumentima koje je ponuditelj dostavio prodavatelj može radi provjere istinitosti podataka od ponuditelja zatražiti da u primjerenom roku dostavi izvornike ili ovjerene preslike tih dokumenata ili se obratiti izdavatelju dokumenta ili nadležnim tijelima.

11. Uvid u predmet prodaje i dodatne informacije

Uvid će se potencijalnim ponuditeljima omogućiti u toku redovnog radnog vremena radnim danom od 7.00 – 14.00 sati, uz prethodnu najavu na broj telefona 047/841-114 na adresi Bana Josipa Jelačića 8, 47250 Duga Resa sve do isteka roka za dostavu ponuda.

12. Obavijest o odabiru ponuditelja

Svi ponuditelji bit će pisanim putem obaviješteni o rezultatima natječaja u roku od 8 dana od dana otvaranja ponuda na e-mail adrese ponuditelja naznačene u ponudi. Po zaprimanju obavijesti o izboru najpovoljnijeg ponuditelja, ponuditelj je dužan najkasnije u roku od 5 dana pristupiti sklapanju ugovora o kupoprodaji s OŠ „Ivan Goran Kovačić“ Duga Resa te uplatiti cjelokupni ponuđeni iznos kupoprodajne cijene umanjen za iznos uplaćene jamčevine.
Ako najpovoljniji ponuditelj ne uplati preostali iznos kupoprodajne cijene ili ne pristupi sklapanju kupoprodajnog ugovora u utvrđenom roku, smatrat će se da je odustao od ponude te gubi pravo na povrat uplaćene jamčevine. Kupoprodaja vozila će se ponuditi sljedećem najpovoljnijem ponuditelju. Ponuditelj koji povuče svoju ponudu nakon otvaranja ponuda gubi pravo na povrat jamčevine.

13. Ostale napomene

Prodavatelj zadržava pravo na izmjene ovog Poziva na dostavu ponuda o čemu će pravovremeno obavijestiti sve potencijalne ponuditelje putem službene stranice OŠ „Ivan Goran Kovačić“ Duga Resa na kojoj je objavljen i Javni poziv na dostavu ponuda te, ukoliko se ukaže potreba i u interesu potencijalnih ponuditelja, produljiti rok za dostavu ponuda.

Prodavatelj zadržava pravo u svakom trenutku odustati od ovog Poziva na dostavu ponuda za prodaju službenog kombi vozila kao i prodaje službenog vozila.

Na postupak provedbe prodaje kao i na odabir najpovoljnijeg ponuditelja žalba nije dopuštena.

Prodavatelj zadržava pravo poništiti ovaj postupak prodaje u bilo kojem trenutku odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

 Povjerenstvo za provedbu javnog poziva